Oficialusis leidinys L 377 , 31/12/1991 p. 0016 - 0017

specialusis leidimas suomių kalba: skyrius 3 tomas 40 p. 0042

specialusis leidimas švedų kalba: skyrius 3 tomas 40 p. 0042



Tarybos Direktyva 1991 m. gruodžio 11 d. iš dalies keičianti Direktyvas 64/432/EEB, 72/461/EEB ir 80/215/EEB dėl tam tikrų su kiaulių maru susijusių priemonių (91/687/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi 1964 m. birželio 26 d. Tarybos direktyva 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis [4], su paskutiniais pakeitimais, padarytais Direktyva 91/499/EEB [5] nustato reikalavimus, keliamus Bendrijos vidaus prekybai skirtoms gyvoms kiaulėms dėl klasikinio kiaulių maro; kadangi 1972 m. gruodžio 12 d. Tarybos direktyva 72/461/EEB dėl sveikatos problemų, turinčių įtakos Bendrijos vidaus prekybai šviežia mėsa [6], su paskutiniais pakeitimais, padarytais Direktyva 91/266/EEB [7], nustato reikalavimus, keliamus Bendrijos vidaus prekybai skirtai šviežiai kiaulienai dėl klasikinio kiaulių maro; kadangi 1980 m. sausio 22 d. Tarybos direktyva 80/215/EEB dėl gyvūnų sveikatos problemų, turinčių įtakos Bendrijos vidaus prekybai mėsos produktais [8], su paskutiniais pakeitimais, padarytais Direktyva 89/662/EEB [9], pirmiausia nustato reikalavimus, keliamus Bendrijos vidaus prekybai skirtiems mėsos gaminiams dėl klasikinio kiaulių maro; kadangi klasikiniam kiaulių marui likviduoti taikytos priemonės laipsniškai gerino kiaulių populiacijos sveikatos būklę Bendrijos teritorijoje; kadangi daugelyje regionų pasiektas vienas iš numatytų tikslų, t. y. išlaikyti Bendrijos teritoriją neapimtą klasikinio kiaulių maro, būtina į tai atsižvelgti ir atitinkamai pakeisti Direktyvas 64/432/EEB, 72/461/EEB ir 80/215/EEB; kadangi, atsižvelgiant į tai, kas pasakyta, nereikia didinti Direktyvos 64/432/EEB 4b straipsnyje ir Direktyvos 72/461/EEB 13a straipsnyje nustatytų garantijų ir nutraukti Direktyvos 80/215/EEB 10 straipsnyje nustatytų priemonių taikymą, PRIĖMĖ ŠIĄ DIREKTYVĄ: 1 straipsnis Direktyva 64/432/EEB iš dalies keičiama taip: 1) 2 straipsnyje: a) ii dalies j punkte išbraukiami žodžiai "kiaulių maras"; b) p, q ir r punktai išbraukiami; 2) 3 straipsnyje: a) 2 dalies b punkte iš įžanginių žodžių išbraukiami žodžiai "kiaulių maras"; b) 2 dalies b punkto i papunktyje išbraukiami žodžiai "kiaulių maras"; c) 2 dalies b punkto ii papunktis išbraukiamas; d) 2 dalies c punkto ii papunktyje išbraukiami žodžiai "kiaulių maras"; e) 4 dalies pirmas sakinys pakeičiamas taip: "4. Veislei ir produkcijai skirtos kiaulės, be to, turi būti iš bruceliozės neapimtos bandos;" 3) 4b straipsnyje žodžiai "1991 m. gruodžio 31 d." pakeičiami žodžiais "1992 m. liepos 1 d."; 4) 4b straipsnis nuo 1992 m. liepos 1 d. pakeičiamas taip: "4b straipsnis Be šioje direktyvoje numatytų klasikiniam kiaulių marui taikomų priemonių, kiekviena valstybė narė užtikrina, kad iš jos teritorijos į kitos valstybės narės teritoriją išsiųstos kiaulės nebūtų iš ūkio ar rajono, kuriam taikomi su klasikiniu kiaulių maru susiję apribojimai pagal 1980 m. sausio 22 d. Tarybos direktyvą 80/217/EEB, įdiegiančią Bendrijos priemones klasikiniam kiaulių marui kontroliuoti [10]." 5) F priedo III formos V dalies c punktas išbraukiamas. d, e, r ir g punktai tampa c, d, e ir f punktais. 2 straipsnis Direktyva 72/461/EEB iš dalies keičiama taip: 1) 13a straipsnio 3 dalies pirmojoje pastraipoje data "1991 m. gruodžio 31 d." pakeičiama data "1992 m. liepos 1 d."; 2) 3 straipsnis papildomas šiuo punktu: "e) Mėsai netaikomos ribojančios gyvūnų sveikatos priemonės pagal 1980 m. sausio 22 d. Tarybos direktyvą 80/217/EEB, įdiegiančią Bendrijos priemones klasikiniam kiaulių marui kontroliuoti. [11] 3 straipsnis Direktyvos 80/215/EEB 10 straipsnis išbraukiamas. 4 straipsnis Valstybės narės priima įstatymus ir kitus teisės aktus, kurie, įsigalioję ne vėliau kaip 1992 m. sausio 1 d., įgyvendina 1 straipsnio 3 dalies ir 2 straipsnio 1 dalies nuostatas, o 1992 m. liepos 1 d. – likusias tos direktyvos nuostatas. Apie tai jos nedelsdamos praneša Komisijai. Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 5 straipsnis Ši direktyva skirta valstybėms narėms. Priimta Briuselyje, 1991 m. gruodžio 11 d. Tarybos vardu Pirmininkas P. Bukman [1] OL C 226, 1991 8 3, p. 20. [2] OL C 326, 1991 12 16. [3] 1991 m. lapkričio 28 d. pareikšta nuomonė (dar nepaskelbta Oficialiajame leidinyje). [4] OL 121, 1964 7 29, p. 1977/64. [5] OL L 268, 1991 9 24, p. 107. [6] OL L 302, 1972 12 31, p. 28. [7] OL L 134, 1991 5 29, p. 45. [8] OL L 47, 1980 2 21, p. 4. [9] OL L 395, 1989 12 30, p. 13. [10] OL L 47, 1980 2 21, p. 11; [11] OL L 47, 1980 2 21, p. 11." --------------------------------------------------